ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่๕)พ.ศ. ๒๕๕๓ โดยที่เห็นสมควรแก้ไขเพิ่มเติมระเบียบคณะกรรมการข้าราชการฝ่ายศาลปกครองว่าด้วยรถราชการ พ.ศ. ๒๕๔๔ เพื่อให้มีความเหมาะสมและสอดคล้องกับสภาวการณ์ในปัจจุบันอาศัยอำนาจตามความในมาตรา๘๔ วรรคหนึ่ง (๑๒) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ.๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๕) พ.ศ. ๒๕๕๓ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้เพิ่มความต่อไปนี้เป็นข้อ ๑๒/๑และข้อ ๑๒/๒ ของระเบียบคณะกรรมการข้าราชการฝ่ายศาลปกครอง ว่าด้วยรถราชการ พ.ศ.๒๕๔๔ข้อ ๑๒/๑ ผู้ดำรงตำแหน่งตุลาการหัวหน้าคณะศาลปกครองสูงสุดและตุลาการศาลปกครองสูงสุดให้มีสิทธิได้รับรถประจำตำแหน่งหรือค่าตอบแทนเหมาจ่ายแทนการจัดหารถประจำตำแหน่งตามบัญชีขนาดมาตรฐานรถประจำตำแหน่งหรือบัญชีค่าตอบแทนเหมาจ่ายแทนการจัดหารถประจำตำแหน่งท้ายระเบียบนี้และเมื่อใช้สิทธิเลือกรับรถประจำตำแหน่งหรือรับเงินค่าตอบแทนเหมาจ่ายแทนการจัดหารถประจำตำแหน่งแล้วให้ใช้สิทธิที่เลือกนั้นไปจนกว่าจะพ้นจากตำแหน่งข้อ ๑๒/๒ ผู้ดำรงตำแหน่งอธิบดีศาลปกครองชั้นต้นรองอธิบดีศาลปกครองชั้นต้น และรองเลขาธิการให้มีสิทธิรับค่าตอบแทนเหมาจ่ายแทนการจัดหารถประจำตำแหน่งตามบัญชีค่าตอบแทนเหมาจ่ายแทนการจัดหารถประจำตำแหน่งท้ายระเบียบนี้ข้อ๔ ให้ยกเลิกบัญชีขนาดมาตรฐานรถประจำตำแหน่งท้ายระเบียบคณะกรรมการข้าราชการฝ่ายศาลปกครองว่าด้วยรถราชการ พ.ศ. ๒๕๔๔ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ(ฉบับที่ ๓) พ.ศ. ๒๕๔๘ และให้ใช้บัญชีขนาดมาตรฐานรถประจำตำแหน่งท้ายระเบียบนี้แทนข้อ๕ ให้ยกเลิกบัญชีค่าตอบแทนเหมาจ่ายแทนการจัดหารถประจำตำแหน่งท้ายระเบียบคณะกรรมการข้าราชการฝ่ายศาลปกครองว่าด้วยรถราชการ พ.ศ. ๒๕๔๔ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ(ฉบับที่ ๔) พ.ศ. ๒๕๕๑ และให้ใช้บัญชีค่าตอบแทนเหมาจ่ายแทนการจัดหารถประจำตำแหน่งท้ายระเบียบนี้แทนข้อ๖ ผู้ดำรงตำแหน่งตุลาการหัวหน้าคณะศาลปกครองสูงสุดและตุลาการศาลปกครองสูงสุดในวันที่ระเบียบนี้ใช้บังคับ ที่เลือกรับรถประจำตำแหน่ง ให้ใช้รถประจำตำแหน่งที่ครอบครองอยู่ต่อไปจนหมดอายุการใช้งานข้อ๗ ผู้ดำรงตำแหน่งอธิบดีศาลปกครองชั้นต้นรองอธิบดีศาลปกครองชั้นต้น และรองเลขาธิการ ในวันที่ระเบียบนี้ใช้บังคับหากประสงค์จะใช้รถประจำตำแหน่งที่ครอบครองอยู่ ให้มีสิทธิใช้รถประจำตำแหน่งที่ครอบครองอยู่นั้นต่อไปจนกว่าจะหมดอายุการใช้งานและเมื่อรถหมดอายุการใช้งานให้ได้รับค่าตอบแทนเหมาจ่ายแทนการจัดหารถประจำตำแหน่งโดยให้ส่งคืนรถประจำตำแหน่งและพนักงานขับรถให้แก่สำนักงานภายในกำหนดหกสิบวันนับแต่วันที่รถประจำตำแหน่งหมดอายุการใช้งานข้อ๘ ให้ผู้ที่เลือกรับค่าตอบแทนเหมาจ่ายแทนการจัดหารถประจำตำแหน่งซึ่งได้ครอบครองรถประจำตำแหน่งอยู่ส่งคืนรถประจำตำแหน่งและพนักงานขับรถให้แก่สำนักงานภายในกำหนดหกสิบวันนับแต่วันที่ระเบียบนี้ใช้บังคับข้อ๙ ภายใต้บังคับข้อ ๗รถประจำตำแหน่งที่ยังไม่หมดอายุการใช้งาน เมื่อได้รับคืนจากผู้ได้รับค่าตอบแทนเหมาจ่ายแทนการจัดหารถประจำตำแหน่งให้เลขาธิการพิจารณาจัดสรรให้กับผู้ดำรงตำแหน่งตุลาการในศาลปกครองสูงสุดที่เลือกรับรถประจำตำแหน่งหรือจัดสรรให้กับเลขาธิการ หรือจัดสรรให้กับผู้ดำรงตำแหน่งอธิบดีศาลปกครองชั้นต้นรองอธิบดีศาลปกครองชั้นต้น และรองเลขาธิการ ในวันที่ระเบียบนี้ใช้บังคับที่เลือกรับรถประจำตำแหน่งแต่ไม่ได้ครอบครองรถประจำตำแหน่งอยู่หรือรถประจำตำแหน่งหมดอายุการใช้งานหรือจัดสรรเป็นรถส่วนกลางหรือเพื่อทดแทนรถส่วนกลางที่มีอายุการใช้งานเกินห้าปีหรือรถส่วนกลางที่ได้รับความเสียหายต้องเสียค่าซ่อมแซมสูงหรือประโยชน์ที่จะได้รับไม่คุ้มค่ากับค่าซ่อมแซมหรือเมื่อซ่อมแซมแล้วไม่อยู่ในสภาพที่ใช้การได้โดยปลอดภัยหรือจัดสรรตามความจำเป็นและเหมาะสมเพื่อประโยชน์ราชการศาลปกครองและสำนักงานหรือจำหน่ายตามระเบียบคณะกรรมการข้าราชการฝ่ายศาลปกครอง ว่าด้วยการพัสดุ พ.ศ. ๒๕๔๓ข้อ๑๐ การจ่ายค่าตอบแทนเหมาจ่ายแทนการจัดหารถประจำตำแหน่งตามระเบียบคณะกรรมการข้าราชการฝ่ายศาลปกครองว่าด้วยรถราชการ พ.ศ. ๒๕๔๔ ซึ่งแก้ไขเพิ่มเติมโดยระเบียบนี้ในกรณีที่ผู้มีสิทธิได้รับค่าตอบแทนเหมาจ่ายแทนการจัดหารถประจำตำแหน่งไม่ได้ครอบครองรถประจำตำแหน่งอยู่ให้มีผลตั้งแต่วันที่ระเบียบนี้ใช้บังคับ สำหรับผู้ที่ครอบครองรถประจำตำแหน่งอยู่ให้มีผลเมื่อส่งคืนรถประจำตำแหน่งและพนักงานขับรถให้แก่สำนักงานประกาศ ณ วันที่ ๕พฤศจิกายน พ.ศ. ๒๕๕๓หัสวุฒิ วิฑิตวิริยกุลประธานศาลปกครองสูงสุดประธานกรรมการข้าราชการฝ่ายศาลปกครอง[เอกสารแนบท้าย]๑.บัญชีขนาดมาตรฐานรถประจำตำแหน่ง๒.บัญชีค่าตอบแทนเหมาจ่ายแทนการจัดหารถประจำตำแหน่ง(ดูข้อมูลจากภาพกฎหมาย)ปริยานุช/ผู้จัดทำ๒๒ พฤศจิกายน ๒๕๕๓ณัฐวดี/ตรวจ๒๒ พฤศจิกายน ๒๕๕๓ปณตภร/ปรับปรุง๒๕ มิถุนายน ๒๕๕๕[๑] ราชกิจจานุเบกษาเล่ม ๑๒๗/ตอนที่ ๗๑ ก/หน้า ๔๗/๑๙ พฤศจิกายน ๒๕๕๓